Kiitos Runo (Lyytinen)
Olis mielessä minulla
 Ajatuksissa asuupi,
 Aivan arvonen asija
 Pantava paperin päällen;
 Kuinka minä kurja miesi
 Tästä oikeen osannen
 Kirjoitella kiitos virttä
 Herrallemme herttasellen
 Kuvernörill’ Ramsay’llen!
 Joka tuolta Turkin soasta
 Sekä Ranskahan rajuista,
 Kulki tänne kunnialla
 Kuvernörit Kuopiohon,
 Jossa, aivan armollisest’,
 Kolmetkymment’ ajast’ aikaa,
 Piti ylös oikeutta
 Köyhäin kuin myös rikkaitten;
 Auttoi alaspoljetuita
 Samoin kuin Samaritani;
 Aina alhaisesti kuuli
 Mieluisesti myötäisesti
 Halpainkiin valitusta;
 Pani poijat porvariksi
 Vastasi hantvärkäriksi;
 Teki monta muuta miestä
 Virka-miehiä viritti.
 Kyllä ois kynällen työtä
 Panemista aivan paljon,
 Tämän Herran herttaisesta
 Hallituksest’ hempiästä,
 Vaan ei kynäni kykene
 Yrittämän yksinänsä,
 Ei ou pännässä pärettä,
 Kynässäni kynttilöitä
 Eikä älyssä ätyvä,
 Amuissa aika sanoja,
 Ei ole osaksi tullut
 Tämä lykky Lyytiselle,
 Että oikehen osata
 Panna pankossa sanoja.

 Laulammahan lapsen lailla,
 Ilmoitammaan ikäväni,
 Herrastamme herttaisesta,
 Kuin on ottanut eronsa,
 Ammatista ankarasta,
 Jotei toivonut totella
 Kuulu Kuopion pitäjäs,
 Eikä Rautalampilaiset
 Eikä kaikki Karjalaiset;
 Sill’ ei ollut tuskin tulloo
 Tämmöistä toimellista
 Herttaista hempiätä
 Herraa meitä hallitsemaan.
 Viel’ on rinnassa ritarit
 Vielä miekka miehen vyöllä
 Kuin toi Turkista takaisi
 Ranskan soasta raittihisti.
 Syyst’ on rinnassa ritarit
 Syystä miekka miehen vyöllä
 Kuin on ollut uskollinen
 Kelpo käsi Keisarillen.
 Siunaus olkoon sisällä
 Hänen lepo majahassa
 Kaiken puolin kartanossa!
 Viholliset vieryköhön
 Siitä portista sivulle!
 Katehtijat kaatukohon
 Pahennukset paulahansa!
 Mitähän minä osaasin
 Vielä viimeksi sanova
 Kuvernöörin kiitokseksi
 Niinkuin ansaihteis asija?

 Kiitos olkoon korkiampi
 Enempi kuin ennättänen
 Sanoo tällen toimellisell’
 Herrallemme herttaiselle
 Hänen hyvän hallituksest’
 Huolenpidost meidän maasta!
 Siunattu olkoon sijanne!
 Paikka maata pannessanne!
 Onnellinen myös unenne!
 Ja kuin lasketaan levollen
 Tämän maailman majoista
 Tulkaa Taivaan Taaporillen
 Rauhattomuuten rapuista;
 Tätä toivoopi todella
 Tämän kirjan kirjoittaja
 Siltä Herralta hyvältä
 Joll’on valmissa varoja.

Lähettänyt B. Lyytinen.

Lähde: Maamiehen Ystävä  23.9.1854.

Pentti Lyytinen
Runot
Maamiehen Ystävä
1854